Beovizija 2008.

**Beovizija 2008.** je bila šesta po redu Beovizija, takmičarski festival zabavne muzike. Održana je 9. i 10. marta 2008. u beogradskom Sava centru.

Pobedila je Jelena Tomašević sa pesmom *[[Oro (pjesma)|Oro]]*, koja će predstavljati Srbiju na Pesmi Evrovizije 2008, 24. maja u Beogradskoj areni.

Prvo veče Beovizije, 9. marta, bilo je polufinalno, na kojem je nastupilo 20 pesama. Deset najboljih se plasiralo u finale 8. marta, na kojem je izabran i pobednik, glasovima žirija (50%) i gledalaca putem teleglasanja (50%). Dodeljene su i godišnje nagrade Festivala za muzičko dostignuće godine u brojnim kategorijama.

Beovizija se trebala održati 19. i 20. februara 2008, ali je 18. februara festival odložen zbog jednostranog proglašenja nezavisnosti Kosova i Metohije.

## Pred takmičenje
Radio-televizija Srbije, organizator Beovizije, je 6. oktobra 2007. raspisala konkurs za izbor kompozicija, koji je prvobitno otvoren do 15. novembra, produžen prvo do 1. decembra, i zatim ponovo produžen do 15. decembra 2007. Selekciona komisija je od 100 pristiglih izabrala 20 numera koje će biti izvedene na polufinalnoj večeri Beovizije 2008., od kojih će se 10 najbolje rangiranih plasirati u finalno veče. Pesme su, kako je od 2006. postalo tradicionalno, predstavljene gledaocima (u plejbek izvođenju) u posebnim emisijama pre Beovizije u cilju popularizacije festivala. Pesme su prvi put prikazane u dva bloka po deset pesama u okviru dva specijalna izdanja (finalnih izbora) emisije „Evropsko lice“ 28. januara i 4. februara, a zatim i u deset posebnih emisija pod nazivom „U susret Beoviziji 2008“, po dve pesme u svakoj, koje su emitovane svakog dana od 9. do 18. februara u nekoliko termina (730, 17, 18 i 22 časa).

Redosled nastupa pesama u polufinalnoj večeri određen je žrebanjem u poslednjoj emisiji „Evropskog lica“, 11. februara 2008.

## Pesme učesnice

Izabrane su i dve rezervne pesme:
* *Samo hir*, Miloš Zikić, muzika i tekst: Vesna Zakonović
* *Ipak volim te*, Irena Perišić, muzika i tekst: Nebojša Zulfikarpašić

Sastav Bjuti kvins, pet devojaka koje su pevale prateće vokale Mariji Šerifović u pobedničkom izvođenju *[[Molitva (pesma)|Molitve]]* na Pesmi Evrovizije 2007, nastupaju sa pesmom *Zavet* istih autora (Vladimir Graić i Saša Milošević Mare), koja je, prema samom Graiću, „inspirisana srpskim mitom o Kosovu“. Jelena Tomašević, pobednica Beovizije 2005, pevaće pesmu *[[Oro]]*, kompozitora Željka Joksimovića (drugo mesto na Pesmi Evrovizije 2004. za Srbiju i Crnu Goru), koja takođe poteže metaforu Vidovdana, mada se, prema rečima same Tomaševićeve, ovde radi o legendi prema kojoj će se devojka udati za mladića koga je sanjala na Vidovdan. Beovizija 2008. održava se u osetljivom trenutku za Srbiju. Privremeni organi samouprave na Kosovu i Metohiji proglasili su jednostrano nezavisnost od Srbije samo dva dana pre planiranog početka festivala.

Prvobitno je najavljeno da će pesmu *U život kockam se...* pevati Goca Tržan, koja je, međutim, odustala zbog bolesti supruga, tako da će pesmu izvesti grupa Zana.
Pesma sastava Bjuti kvins bila je prvobitno najavljena pod imenom *Dobra vila*.

Sama Šerifovićeva i njena producentska kuća „Beoton“ su najavljivali da će u septembru 2007. održati audiciju za mladog, neafirmisanog pevača kojem bi Šerifovićeva napisala tekst i muziku za nastup na „Beoviziji“. Šerifović nije autor nijedne od pesama učesnica.

Pesme na Beoviziji 2008. stilski su raznolike, uključujući pop, rok, etno, dens, i alternativu. Među njima je veliki broj balada. Ovo je prva Beovizija bez turbo folk pesama.

## Odlaganje
Planirano je da će Beovizija 2008. biti održana 19. i 20. februara 2008. Međutim, privremeni organi samouprave na Kosovu i Metohiji su 17. februara jednostrano proglasili nezavisnost od Srbije. Radio-televizija Srbije je 18. februara oko podne na svom mrežnom mestu redovno najavila program sutrašnjeg polufinala, kao i biografije voditelja izabranih u serijalu „Evropsko lice“, ali je oko 18 časova postavljeno saopštenje prema kojem je festival odložen posle konstultacija sa rukovodstvom RTS. Rečima Sandre Šuše, glavnog i odgovornog urednika zabavnog programa RTS, organizatori su odlaganje festivala smatrali „pitanjem nacionalne odgovornosti i građanskog reda“. Novi datum održavanja biće naknadno saopšten. Evropska unija za radiodifuziju je potvrdila da je odlaganje unutrašnja stvar emitera i da sve zemlje učesnice jedino trebaju izabranu pesmu dostaviti ne kasnije od 17. marta 2008, te da nema razloga da se veruje da pesma predstavnica Srbije neće biti među njima ili da su pripreme za predstojeću Pesmu Evrovizije ugrožene.

Novi datumi održavanja, 9. i 10. mart, saopšteni su nedelju dana kasnije, 25. februara.

## Evropsko lice
RTS je 29. juna 2007. raspisao konkurs za četiri voditelja „sa ili bez iskustva“, koji će biti domaćini Beovizije 2008. i deo voditeljskog tima Pesme Evrovizije 2008. Pobednike će birati gledaoci i žiri, sistemom eliminacije u serijalu „rijaliti šou“ emisija pod nazivom *Evropsko lice*. Dva pobednička para bi vodila dve večeri Beovizije, dok će par sa najvećim brojem glasova gledalaca biti nominovan kao rezervni par voditelja za Pesmu Evrovizije. Na konkurs, koji je bio otvoren do 31. avgusta, se prijavilo oko 800 kandidata, među kojima i izvestan broj poznatih, a selekciona komisija (Nataša Miljković, novinar, Darko Kamarit, reditelj, Sandra Šuša, glavni i odgovorni urednik Zabavnog programa RTS) je odabrala 120 koji su 15. i 16. septembra prolazili testove opšte kulture, engleskog jezika i audio-vizuelne testove. Na osnovu ovih testova odabrano je 48 kandidata, 24 devojke i 24 mladića, koji će nastupati u emisijama „Evropsko lice“. Epizode se emituju svakog ponedeljka počevši od 1. oktobra. Vode ih Maja Nikolić i Bane Trifunović.

Kandidati su prolazili svojevrsnu „školu“, u kojoj su učili dikciju od glumice Gorice Popović, scenski pokret od prof. Ivice Klemenca, i muzičko od pevačice Mari Mari. NJih troje, sa Kamaritom i Šušom, su činili žiri u emisiji 3, emitovanoj 15. oktobra, u kojoj je eliminisano osam kandidata.

U drugoj fazi, snimano je deset emisija 4&ndash;13 pod nazivom *Spid dejting*, sa po četvoro kandidata (po dve dame i gospodina) u svakoj, pri čemu su članovi žirija i publika (teleglasanjem) glasali za svoje favorite, po jednu damu i gospodina, za prolazak u naredni stadijum takmičenja. Studijski žiri činila su četiri člana: Olivera Kovačević, Srđan Predojević, Biljana Krstić i Ivica Klemenc, kojima su se glasovi publike dodavali u ulozi petog člana žirija; dama i gospodin sa većim brojem (od ovih pet) glasova plasirali su se dalje.

U emisiji 14, emitovanoj 7. januara 2008, preostalih dvadeset kandidata su se okupili u zgradi RTS, gde su ih voditelji Maja Nikolić i Bane Trifunović pojedinačno pitali o tome sa kime bi želeli (ili ne bi želeli) da čine voditeljski par. Svaki od ovih intervjua pratilo je i podsećanje na nastup kandidata u kvalifikacijama. Na kraju emisije, oformljeno je deset voditeljskih parova odlukom glavnog žirija.

Emisije završnih ciklusa prenošene su uživo. 14. i 21. januara, u emisijama 15&ndash;16, po pet parova takmičilo se u šou veštinama (pevanju i igri) neophodnim za beovizijski program. Tri člana žirija u studiju (Sandra Šuša, Darko Kamarit i Nataša Miljković), i glasovi publike u ulozi četvrtog člana, ocenjivali su nastupe parova od 1 do 5 bodova; tri para sa najvećim zbirom poena iz svake od emisija plasirali su se i finalne emisije.





Dve finalne emisije, 17&nbsp;18, bile su emisije u kojima su prvi put prikazane pesme učesnice Beovizije, a takmičarski parovi, koji su za ovu priliku nanovo podeljeni u dve grupe po tri, su se prikazali u ulozi voditelja najavljajući nastupe, svaki par po tri izvođača. Tri člana studijskog žirija ocenjivali su voditeljske parove od 1 do 3 poena; glasovi publike vredeli su dvostruko, od 2 do 6 poena.

Nina Radulović i Đorđe Maričić pobedili su u emisiji 17, 28. januara, a Kristina Radenković i Branislav Katić u emisiji 18, 4. februara. NJih četvoro će zajedno voditi obe večeri Beovizije.





Poslednja emisija, 11. februara, koju su u potpunosti vodila dva izabrana voditeljska para Beovizije, bila je revijalnog karaktera, a označila je i početak SMS glasanja kojim će od ova dva biti odabran par koji će biti deo voditeljskog tima Pesme Evrovizije 2008, koja se održava od 20&ndash;24. maja u Beogradskoj areni. SMS glasanje traje do kraja finalne večeri Beovizije.

Živu muziku za „Evropsko lice“ izvodio je I ku bend.

## Večeri
Ovogodišnja Beovizija biće u znaku Beograda, grada domaćina ovogodišnje Pesme Evrovizije, a scena je zamišljena je kao veliki trg.

Revijalni deo polufinalne večeri Beovizije 2008. biće posvećen sećanju na Tošeta Proeskog, pobedniku Beovizije 2003, koji je poginuo u saobraćajnoj nesreći oktobra 2007. Ovaj predlog kreativnog tima festivala realizovan je, u dogovoru sa pevačevom porodicom i novoosnovanom fondacijom koja nosi njegovo ime, tako što će pesme Proeskog u pauzi za glasanje pevati desetak muzičara sa prostora nekadašnje SFRJ, njegovih saradnika: Željko Joksimović, Leontina Vukomanović, Toni Cetinski, Esma Redžepova, Anja Rupel, Antonija Šola. Proeskom će biti posthumno dodeljena i nagrada za životno delo, a biće ustanovljena i nagrada koja će nositi njegovo ime.

Marija Šerifović, pobednik Beovizije i Pesme Evrovizije 2007, će nastupiti na Beoviziji 2008, nakon pomirenja sa rukovodstvom RTS-a 7. februara. Tim Šerifovićeve je bio u javnom sukobu sa Aleksandrom Tijanićem, generalnim direktorom RTS, praktično od pobede na Beoviziji 2007. do ovog datuma, kada se Marijin menadžer Saša Mirković povukao iz poslova u vezi sa Pesmom Evrovizije, a ona sama izdala pomirljivo saopštenje za štampu.

Kao što je uobičajeno, u revijalnom delu polufinalne večeri biće dodeljene godišnje nagrada Festivala za pevača, pevačicu, grupu i pesmu 2007. godine, dok će u revijalnom delu finala biti dodeljene nagrade Festivala za najboljeg debitanta, scenski nastup, aranžman, tekst i interpretaciju na ovogodišnjoj Beoviziji. U pauzi finalne večeri nastupiće predstavnici susednih zemalja. Pre nego što su datumi Beovizije pomereni zbog vanredne situacije, bilo je najavljeno da će nastupiti Rebeka Dremelj i Stefan Filipović, predstavnici Slovenije i Crne Gore na Pesmi Evrovizije 2008. Dremelj je otkazala nastup nakon što je slovenačko Ministarstvo spoljnih poslova, posle demonstracija u Beogradu protiv nezavisnosti Kosova i Metohije čija je jedna od meta bila i slovenačka ambasada, preporučilo slovenačkim državljanima da ne putuju u Srbiju.

Nakon finalne večeri biće, po drugi put od 2007, održana zabava u organizaciji kluba obožavatelja OGAE Srbija. Beovizija će biti prenošena na Prvom programu RTS, putem satelita i direktnim video tokom putem Interneta, prvi put i preko zvaničnog mrežnog mesta Pesme Evrovizije -{eurovision.tv}- korišćenjem Oktošejp tehnologije.

## Rezultati

## Nagrade

Jelena Galonić, pevačica sastava Zana i autor teksta pesme *U život kockam se...*, je odbila da primi nagradu za najbolji tekst i rekla da je poklanja žiriju koji je glasao u polufinalnoj večeri "jer će oni bolje znati šta da rade sa njom nego ja", zahvalivši se pritom publici. Grupa Zana nije se bila plasirala u finalno veče.

## Organizacija
Organizacija i realizacija Festivala:
* *Anja Rogljić*, urednik festivala „Beovizija“
* *Duška Vučinić-Lučić*, zadužena za odnose sa javnošću, „pres menadžer“
* *Predrag Milutinović*, koproducent festivala, direktor produkcijske kuće „Megaton“
* *Darko Kamarit*, reditelj
* *Goran Joksimović*, scenograf

Selekcionu komisiju je činilo sedam muzičkih urednika u RTS:
* *Ana Milićević*
* *Anja Rogljić*
* *Zoran Dašić*
* *Nikoleta Dojčinović*
* *Jelena Vlahović*
* *Bilja Krstić*
* *Miki Stanojević*

Žiri u polufinalnoj večeri:
* *Vladimir Maričić*, džez pijanista i kompozitor
* *Katarina Gojković*, glumica
* *Aleksandar Peković*, direktor muzičke produkcije RTS

Žiri u finalnoj večeri:
* *Petar Janjatović*, muzički novinar
* *Slobodan Marković*, kompozitor
* *Nena Kunijević*, urednik u muzičkoj redakciji RTS, predsednik žirija

## Izvori

## Povezano
* Beovizija
* Pesma Evrovizije 2008.

## Vanjske veze
* Zvanično mesto Pesme Evrovizije u Srbiji , na mrežnom mestu Radio-televizije Srbije
** Prezentacija učesnika Beovizije 2008 , sa biografijama i fotografijama za štampu, video snimcima i zvučnim isečcima
** Evropsko lice